wickkiey/tamil-wikipedia-markdown huggingface dataset:
# ஜலசமாதி

**ஜலசமாதி** என்பது சித்தர்கள் தங்களின் இறப்புக்கான நேரத்தில் நீர்நிலைகளில் இறங்கி தங்களை கரைத்துக் கொள்ளுதல் ஆகும். சித்தர்கள் பலர் ஜீவசமாதி எனும் நிலத்திற்குள் சென்று முக்திபெறுதலை செய்துள்ளார்கள். வெகுசில சித்தர்களே நீர்நிலைகளில் ஜலசமாதி அடைந்துள்ளார்கள்.  

தங்களின் இறப்பினை முன்பே அறிந்து கொள்ளும் சித்தர்கள். அக்காலம் நெருங்கியதும் தங்களின் பக்தர்களுக்கு குறிப்பால் அதனை தெரிவித்துவிட்டு சமாதி நிலையை அடைகின்றார்கள். இந்தியாவின் தென்பகுதியான புதுச்சேரியில் வாழ்ந்துவந்த கம்பளிச் சித்தர் என்பவர் 1847 சித்திரை மாதத்தில் ஜலசமாதி அடைந்துள்ளார். இவருடைய அசரீரி நீரிலிருந்து கேட்டமையால் இவர் ஜலசமாதி அடைந்துவிட்டதை மக்கள் அறிந்து கொண்டார்கள்.  

தமிழகத்தில் கடலூர் மாவட்டம் தென்னம்பாக்கத்தில் அழகர்சித்தர் என்பவர் ஜலசமாதி அடைந்துள்ளார். இவர் கிணற்றில் இறங்கிய பின்பு அதைக் கண்ட மக்கள் அவரை கிணற்றில் தேடியுள்ளனர். ஆனால் அவர் உடல் கிடைக்கவில்லை. எனவே சித்தர் கிணற்றில் தன்னை கரைத்துக் கொண்டு ஜலசமாதி அடைந்துவிட்டதாக கருதுகிறார்கள்.  

## இவற்றையும் காண்க
ஜீவசமாதி  

## ஆதாரங்கள்
# ஜீவசமாதி

**ஜீவசமாதி** என்பது சித்தர்கள் தங்களுடைய இறப்பிற்கான காலத்தினை முன்பே அறிந்துகொண்டு அக்காலத்தில் மண்ணில் சமாதியை அமைத்து அதில் இருந்துகொள்கின்றனர். உயிருடன் சமாதிக்குள் புகுவதால் ஜீவசமாதி என்கின்றனர். இவ்வாறு ஜீவசமாதியடைந்த சித்தர்களுக்கு அவ்விடங்களில் ஆலயங்கள் அமைக்கப்பட்டு வழிபடப்படுகின்றன.  

## சொல்விளக்கம்
ஜீவனுள்ள சமாதி என்று பொருள்படும்படி ஜீவசமாதி என அழைக்கின்றனர்.  

கோராக்கர் சித்தர் எட்டு இடங்களில் ஜீவசமாதி அடைந்துள்ளார்.  

பெரும்பாலான சித்தர்களின் ஜீவசமாதிகளில் சிவலிங்கம் பிரதிஸ்டை செய்யப்படுகிறது. அச்சிவலிங்கத்திற்கு முன்பு நந்தியும் வைக்கப்படுகிறது. பின்நாட்களில் சித்தர்களின் சியர்கள் விரும்பி அந்த நந்தியின் கீழ் சமாதியாகின்றனர்.  

காட்டுப்புத்தூர் நாராயண பிரம்மேந்திரர் ஜீவசமாதி அடைந்த மடத்தில், அவருக்கு நேராக உள்ள நந்தியின் கீழ் நாராயண பிரம்மேந்திரரின் சிஸ்யை சமாதி அமைந்துள்ளது.  

## பதினெட்டு சித்தர்களின் ஜீவசமாதிகள்

- அகஸ்தியர் - திருவனந்தபுரம்
- கொங்கணர் - திருப்பதி
- சுந்தரனார் - மதுரை
- கரூவூரார் - கரூர்
- திருமூலர் - சிதம்பரம்
- தன்வந்திரி - வைதீஸ்வரன்கோவில்
- கோரக்கர் - பொய்யூர்
- குதம்பை சித்தர் - மாயவரம்
- இடைக்காடர் - திருவண்ணாமலை
- இராமதேவர் - அழகர்மலை
- கமலமுனி - திருவாரூர்
- சட்டமுனி - திருவரங்கம்
- வான்மீகர் - எட்டிக்குடி
- நந்திதேவர் - காசி
- பாம்பாட்டி சித்தர் - சங்கரன்கோவில்
- போகர் - பழனி
- மச்சமுனி - திருப்பரங்குன்றம்
- பதஞ்சலி - திருப்பட்டூர்

## ஆதாரங்கள்
# சுருளிமலை சுருளிவேலப்பர் கோயில்


**சுருளிவேலப்பர் கோயில்** என்பது தேனி மாவட்டத்திலுள்ள சுருளிமலையில் அமைந்துள்ள கோயிலாகும். இதனை நெடுவேள்குன்றம் என்றும் அழைக்கின்றனர். இத்தலத்தின் மூலவரை வேலப்பர் என்று அழைக்கின்றனர். இங்குள்ள தீர்த்தமாக சுரபிதீர்த்தம் கருதப்படுகிறது. இது சுருளி அருவியாகும்.  

இக்கோயிலின் அருகே விபூதி குகை, கைலாய குகை மற்றும் கன்னிமார் குகை போன்றவை உள்ளன. இந்தக் கோயிலின் விபூதி குகையில் ஈர மண் விபூதியாக மாறுகிறது என்பது வியப்பிற்குறிய செய்தியாகும்.  

இக்கோயிலின் கருவறையில் முருகன், சிவன், திருமால், விநாயகர் ஆகியோர் உள்ளனர். இக்கருவறை குகையாகும்.  

## தலவரலாறு
இத்தலத்தின் மூலவரான சுருளிவேலப்பர் குழந்தையில்லாதவருக்கு இறுதிக் கடன்களை செய்தார். அதனால் இறுதி காலத்தில் குழந்தை இல்லாதவர்கள் மூலவர் சுருளிவேலப்பரை தங்கள் குழந்தையாக எண்ணுகின்றனர்.  

## தலசிறப்பு
அகத்தியருக்கு திருமணக் கோலத்தில் சிவபெருமான் காட்சியளித்த தலம்.  

## விழாக்கள்
- ஆடிப்பெருக்கு
- ஆடி அமாவாசை
- தை அமாவாசை
- சிவராத்திரி
- பங்குனி உத்திரம்
- வைகுண்ட ஏகாதசி
- சித்திரை திருநாள்

## இவற்றையும் காண்க

## ஆதாரங்கள்
# பியூசு மானுசு


**பியூசு மானுசு** (*Piyush Manush*) இந்தியாவின் தமிழ்நாட்டைச் சேர்ந்த சுற்றுச்சூழல் செயற்பாட்டாளர் ஆவார். 2010இல் ஒத்த கருத்துடைய சிலருடன் இணைந்து சேலம் குடிமக்கள் மன்றம் (*Salem Citizen’s Forum*) என்ற நகரியக் குடிகளின் கூட்டமைப்பை உருவாக்கி மக்கள்நலப் பணிகளில் ஈடுபட்டார். சேர்வராயன் மலையடிவாரத்தில் 58 ஏக்கர் பரப்பளவில் அமைந்துள்ள மூக்கனேரியை எடுத்துக்கொண்டு அதனை பெரும் கழிவுகளிலிருந்து காப்பாற்றினார். தவிரவும் அம்மாப்பேட்டை ஏரி, குண்டக்கல் ஏரி, இசுமாயில்கான் ஏரி, அரிசிபாளையம் குளம், பள்ளப்பட்டி கிணறு ஆகியவற்றை மீட்டெடுத்தார். கஞ்சமலைப் பகுதியில் வணிகநோக்க சுரங்கங்களை எதிர்த்தார். நில கைப்பற்றுகையாளர்களையும் நிலக் குற்றமிழைக் குழுக்களையும் எதிர்த்து போராடி வந்தார். தர்மபுரியின் மலைப்பகுதிகளில் உள்ள காடுகளைப் பாதுகாக்க ‘கூட்டுறவு காடு’ என்ற திட்டத்தை துவக்கினார். 2015ஆம் ஆண்டு சென்னை மக்களுக்கு *சிஎன்என்-ஐபிஎன் ஆண்டின் சிறந்த மனிதர் விருது* வழங்கப்பட்டபோது சென்னை மக்களின் சார்பாளர்களாக பெற்றுக்கொண்டவர்களில் இவரும் ஒருவர்.  

## கைது
சூலை 2016இல் இவரும் இரு செயற்பாட்டாளர்களும் சேலத்தில் மூள்ளுவாடி பாலம் கட்டுவதற்கு எதிர்ப்பு தெரிவித்து போராட்டம் நடத்தியபோது கைது செய்யப்பட்டனர். இவரது பிணை குற்றவியல் நீதிமன்றத்தால் மறுக்கப்பட்ட நிலையில் பல்வேறு மனித உரிமை செயற்பாட்டாளர்கள் காவல்துறையின் செய்கையை கண்டித்தனர். இவரை விடுவிக்கக் கோரி சமுக வலைத்தளங்களில் போராட்டம் வலுத்தது.
# இராக்ரி (காப்புக்கட்டு)



**இராக்ரி (Rakhri)** அல்லது இராக்ரீ என்பது வட இந்தியக் காப்புக்கட்டு (இராக்கி) என்பதற்கான பஞ்சாபிச் சொல்லாகும்]]இந்தக் காப்புக்கட்டுத் திருவிழா **இராக்ரியா (Rakhrhya)** எனசுவான் நிலா மாதத்தில் முழுநிலா (பௌர்ணமி) நாளில் கொண்டாடப்படுகிறது. இது பல சமூகத்தினரால் பஞ்சாபி நாட்கட்டியின் படி பஞ்சாபின் பகுதிகளில் கொண்டாடப்படும் சமயஞ்சாராத திருவிழா ஆகும்.  

## கொண்டாட்டம்

பஞ்சாபி இராக்ரி பாடல்  

''ਸੂਰਜ ਛੱਡੀਆਂ ਰਿਸ਼ਮਾਂ  

''ਮੂਲੀ ਛੱਡਿਆਂ ਬੀਅ  

''ਭੈਣ ਨੇ ਬੰਨੀ ਰੱਖੜੀ  

'' ਜੁਗ ਜੁਗ ਵੀਰਾ ਜੀਅ  
இதற்கு ஓர் இலக்கம் மக்கள் திரள்கின்றனர். The festival is locally known as Rakhar Punya. Other fairs are also held in various places of the Punjab.  

## வரலாறு

## பிற திருவிழாக்கள்

### ஆரியானா, பஞ்சாப் பகுதிகளின் சலோனோ
இராக்ரி, சலோனோ திருவிழாக்கள் ஒன்றாக வருகின்றன. சலோனோ மரபாக இன்றைய ஆரியானா முழுவதற்கும் தொடர்புடையதாகும். ஆனாலும் இது பஞ்சாப் முழுவதிலும் கொண்டாடப்படுகிறது. சலோனோ சல்-இ-நௌ( 'புத்தாண்டு') எனும் பாரசீகச் சொல்லின் மரூஉ ஆகும், இது சுவன் முழுநிலா நாளில் கொண்டாடப்படுகிறது. இது ஃபாசுலி நாட்காட்டிப்படி வேளாண்மை சார்ந்த பழைய, புதிய ஆண்டுகளின் சந்திப்பு நாளாகும். இது பிராம்மணர்களால் மக்களை மகிழ்த்தும் பேரறுவடைத் திருநாளாகக் கொண்டாடப்படுகிறது. The festival is performed in honour of the good nymph Salone, who was instructed by Durvasa the sage, to bind Rakhis as charms to avert evil. Salone presides over the month of Sawan.  

பிராம்மணர்களும் பெண்களும் மட்டு தம் கை மணிக்கட்டில் காப்புக்கட்டுகளைக் கட்டிக்கொள்வர், இவை பொஞிசு எனப்படும். இது கடவுலரை மகிழவைக்கும் ரிழ்சி தர்ப்பணி எனவும்படுகிறது. இந்நாளில் உடன்பிறப்புகள் பரிசுகளைப் பரிமாறிக் கொள்வர்.  

### நாரியல் (தென்னைப்) பூர்ணிமா
நாரியல் பூர்ணிமா அல்லது தென்னை முழுநிலாத் திருவிழா மேற்குத் தொடர்ச்சிமலைப் பகுதிகளில் குறிப்பாக குஜராத், மராட்டியம், கோவா, கருநாடகப் பகுதிகளில் கொண்டாடப்படுகிறது. கடலைச் சார்ந்தவரின் புதிய பருவ காலத் தொடக்கத்தை வரவேற்கும் திருவிழா ஆகும்.  

### ஆவணி அவிட்டம்/உபகருமம்
ஆவணி அவிட்டம் இந்தியாவின் தென்னகத்தி தமிழ்நாட்டிலும் ஆந்தியப் பிரதேசத்திலும் கேரளாவிலும் ஒரிசாவிலும் பிரம்மணர்கள் கொண்டாடும் திருவிழாவாகும். இது பிராம்மணர்களல் உபகருமம் எனப்படும். இந்நாளில் அவர்கள் தங்கள் பூநூலை மாற்றுவர்.  

### கஜாரி பூர்ணிமா
சிறாவணி (ஆவணி) அல்லது கஜாரி பூர்ணிமா மத்தியப் பிரதேசத்திலும் சாட்டிழ்சுகாரிலும் ஜார்க்காண்டிலும் பீகாரிலும் கொண்டாடப்படுகிறது. இது உழவர்கள் வாழ்க்கைதரும் நிலத்துக்கு நன்றி செலுத்தும் விழாவாகும்.  

### பவித்ரோபனா
பவித்ரோபனா குஜராத்தில் முக்கண்ன்ன் சிவனை வழிபட, நட்த்தும் பெரும் பூசைத் திருவிழா ஆகும். இந்நிகழ்வில் ஆண்டு முழுவதும் வழிபாடுகள் நடைபெறும்.
# கராச்சி மாநகராட்சிக் கட்டிடம்


**கராச்சி மாநகராட்சிக் கட்டிடம்** *(Karachi Municipal Corporation )* கராச்சியில் உள்ள எம் ஏ சின்னா சாலையில் அமைந்துள்ள ஒரு வரலாற்று சிறப்புமிக்க கட்டிடம் ஆகும். இக்கட்டிடத்திற்கான அடிக்கல் 1927 ஆம் ஆண்டு நடப்பட்டு கட்டுமானப் பணிகள் 1930 ஆம் ஆண்டு நிறைவடைந்தன. 1932 ஆம் ஆண்டு தொடங்கி வைக்கப்பட்டது  

2007 ஆம் ஆண்டு கராச்சி மாவட்ட அரசாங்கம் கராச்சி மாநகராட்சிக் கட்டிடத்தின் 75 ஆம் ஆண்டு நிறைவைக் கொண்டாடியது. இதனை முன்னிட்டு கட்டிடம் பெரிய அளவில் புதுப்பிக்கப்பட்டது. அந்நேரத்தில் கட்டிடத்திற்குரிய மணிக்கூண்டும் பழுது பார்க்கப்பட்டது. நமது கராச்சி திருவிழா 2007 என்ற பெயரில் பல்வேறு நிகழ்வுகள் நடைபெற்றன. முச்சைரா எனப்படும் கவியரங்கம், கண்காட்சிகள், சமுதாய மற்றும் கலாச்சார நிகழ்ச்சிகள் உள்ளிட்டவை இக்கொண்டாட்டங்களில் அடங்கும்.
# பஞ்சாப் மாவட்டங்களின் பட்டியல்


**பஞ்சாப் (இந்தியா) மாநிலத்தின் மாவட்டம்** என்பது இந்திய ஆட்சிப் பணியைச் சேர்ந்த மாவட்ட ஆட்சித் தலைவர் அல்லது மாவட்ட குற்றவியல் நடுவரின் தலைமையில் நிர்வகிக்கப்படும் ஒரு நிர்வாக நிலப் பிரிவு ஆகும். 2016 ஆம் ஆண்டின் நிலவரப்படி பஞ்சாபில் 23 மாவட்டங்கள் உள்ளன.  

## பட்டியல்
# விந்தா கரண்டிகர்

**விந்தா கரண்டிகர்** (*Govind Vinayak Karantikar*, 23 ஆகத்து 1918 – 14 மார்ச்சு 2010) என்பவர் மராத்தி மொழி எழுத்தாளர், கவிஞர், மொழி பெயர்ப்பாளர் மற்றும் இலக்கியவாதி ஆவார். இந்திய நாட்டு உயரிய இலக்கிய விருதான ஞானபீட விருதையும் (2003) சாகித்திய அகாதமி விருதையும்(1996) பெற்றவர்.  

## வாழ்வும் பணியும்

விந்தா கரண்டிகர் என எழுத்துலகில் அறியப்பட்ட கோவிந்த் விநாயக் கரண்டிகர் மராட்டிய மாநிலத்தில் சிந்துதர்க் மாவட்டம் கால்வல் என்னும் சிற்றுரில் எளிய விவசாயக் குடும்பத்தில் பிறந்தார். கோலாப்பூரில் உள்ள பள்ளியிலும் பின்னர் கல்லூரியிலும் கல்வி  
பயின்றார். ஆங்கில இலக்கியத்தில் முதுகலைப் பட்டம் பெற்றார். மும்பையில் ஆசிரியர் பணியில் சேர்ந்து தம் வாழ்க்கையைத் தொடங்கினார்.  

அரிசுடாட்டிலின் கவிதைகளை மராத்தி மொழியில் மொழிபெயர்த்தார். விந்தா கரண்டிகர் தாம் எழுதிய கவிதைகளை தாமே மொழிபெயர்த்தார். குழந்தைகளுக்கான கவிதைகளையும் எழுதினார்.  

## எழுதிய நூல்களில் சில
- சுவேதா கங்கா (1949)
- முருத் கந்தா (1945)
- துருபத் (1959)
- ஜடக் (1968)
- விருபிகா

## பெற்ற பிற விருதுகள்

- கேசவசுத் பரிசு
- சோவியத் லாந்து நேரு இலக்கிய விருது
- கபீர் சம்மன்

## மேற்கோள்
# பஞ்சாபி நாட்காட்டி



**பஞ்சாபி நாட்காட்டி** என்பது பிக்ராமி நாட்காட்டியை அடிப்படையாகக் கொண்ட ஒரு நாட்காட்டி ஆகும். இது வைசாக் மாதத்தின் முதல் நாளை பஞ்சாபி ஆண்டுத்தொடக்கமாகக் கொண்டுள்ளது. இந்நாள் வைசாக்கி எனும் பண்டிகையாகக் கொண்டாடப்படுகிறது.  

## பஞ்சாபி நாட்காட்டியின் மாதங்கள்

கீழே உள்ள அட்டவணையில் சூரிய மாதமான வைசாக் மாதத்தில் இருந்து நாட்காட்டி தொடங்குகிறது.  
மாதங்களின் பெயர்கள் வரிசையாக உள்ளன.  
| வ.எண். | சூரிய மாதத்தின் பெயர் | கால அளவு |  |
| --- | --- | --- | --- |
| 1. | வைசாக் (பேசாக்) | ஏப்ரல் நடுவிலிருந்து மே நடு வரை |  |
| 2. | யேத் | மே நடுவிலிருந்து சூன் நடு வரை |  |
| 3. | அர் | சூன் நடுவிலிருந்து சூலை நடு வரை |  |
| 4. | சாவன் | சூலை நடுவிலிருந்து ஆகத்து நடு வரை |  |
| 5. | பாதோன் (பத்ரே) | ஆகத்து நடுவிலிருந்து செப்டம்பர் நடு வரை |  |
| 6. | அசூய் (அசுன்) | செப்டம்பர் நடுவிலிருந்து அக்டோபர் நடு வரை |  |
| 7. | கட்டேக் (கட்டூன்) | அக்டோபர் நடுவிலிருந்து நவம்பர் நடு வரை |  |
| 8. | மகர் | நவம்பர் நடுவிலிருந்து திசம்பர் நடு வரை |  |
| 9. | போ | திசம்பர் நடுவிலிருந்து சனவரி நடு வரை |  |
| 10. | மாக் | சனவரி நடுவிலிருந்து பெப்ரவரி நடு வரை |  |
| 11. | பகன் | பெப்ரவரி நடுவிலிருந்து மார்ச் நடு வரை |  |
| 12. | சேடார் | மார்ச் நடுவிலிருந்து ஏப்ரல் நடு வரை | } |
# பிரார்த்தனா சமாஜம்


**பிரார்த்தனை சமாஜம்** (*Prarthana Samaj*), ஆத்மராம் பாண்டுரகா என்பவரால் (கேசவ் சந்திரசென் உதவியுடன்) 1867 ம் ஆண்டு மார்ச் 31 ஆம் நாள் துவக்கப்பட்டது. 'வாய்மையே வெல்லும்' என்னும் வாசகத்தை குறிக்கோளுரையாக கொண்டது. இந்திய தேசிய காங்கிரசை தோற்றுவித்தவர்களில் ஒருவரான மகாதேவ கோவிந்த ராண்டே , ராமகிருஷ்ண கோபால் பந்தர்கார், கோபால கிருஷ்ண கோகலே, நாராயணன் சந்த்தர்வார்கர் போன்ற தலைவர்கள் பிரார்த்தனா சமாஜத்தில் இருந்தனர்.  

இந்த சமாஜம் உருவ வழிபாடு மற்றும் மூட பழக்க வழக்கங்களை எதிர்த்தது. அவதாரங்களையும் அதிசய செயல்களையும் கண்டித்தது. புனித நூல்களில் கூறி உள்ளவை அனைத்தும் உண்மை என்னும் கருத்தை மறுத்தது. ஓரிறை கொள்கை மற்றும் சமூக சீர்திருத்தம் பிரார்த்தனா சமாஜத்தின் நோக்கங்களாகும். கடவுளுக்கும் பக்தர்களுக்கும் இடையே இடைத்தரகர்களுக்கு இடமில்லை என்ற கருத்தைக் கொண்டிருந்தது.  

பிரார்த்தனா சமாஜம் நூற்றுக்கணக்கான துவக்க இடைநிலை பள்ளிகள், இரவுப் பள்ளிகள் , அநாதை இல்லங்கள், மகளிர் அமைப்புகள், தாழ்த்தப்பட்டோர் சங்கங்கள் ஆகியவற்றை நடத்திற்று. குழந்தை திருமண தடுப்பு, விதவை மறுமணம், கலப்பு திருமணம் போன்ற சீர்திருத்தங்களைத் தீவிரமாக மேற்கொண்டது.  

## ஆதாரங்கள்
- http://www.philtar.ac.uk/encyclopedia/hindu/devot/prarth.html
# கிம் ரே-வோன்



**கிம் ரே-வோன்** (பிறப்பு: மார்ச் 19, 1981) என்பவர் ஒரு தென் கொரியா நாட்டு நடிகர் ஆவார்.  
இவர் 2003 ஆம் ஆண்டு ஒளிபரப்பான 'கேட்ஸ் ஆன் தி ரூஃப்' என்ற காதல் நகைச்சுவைத் தொடரில் தோன்றியதன் மூலம் புகழ் பெற்றார். அதை தொடர்ந்து மை லிட்டில் பிரிட் (2004), சன்பிளவர் (2006), தி பரிசோன் (2017) போன்ற படங்களிலும், ஹார்வர்ட் (2004), கெர்மெட் (2008), பஞ்ச் (2014-2015), டாக்டர்ஸ் (2016), பிளாக் கினிக்ட்: தி மேன் கு கோர்ட்ஸ் மீ (2018) போன்ற தொடர்களிலும் நடித்துள்ளார்.  

## சின்னத்திரை
- ஸ்கூல் 2
- கோமெடோவ்ன் ஒப் லெஜெண்ட்ஸ்
- மை லவ் பட்ஸ்ஜி
- ஸ்னோவ்மன்
- கோமட்
- பன்ச்
- டாக்டர்கள்
# ரஞ்சித் சிங் போர் அருங்காட்சியகம்

**மகாராஜா ரஞ்சித் சிங் போர் அருங்காட்சியகம்** (*Maharaja Ranjit Singh War Museum*) எனும் இந்த கண்காட்சி சாலை, இந்திய பகுதியின் பஞ்சாப் மாநிலத்தின் சத்லஜ் ஆற்றங்கரை பெருநகரமான லூதியானாவின் ஜி.டி சாலையில் (*GT Road*) அமைந்துள்ளது. 1990 ல் அடிக்கல் நாட்டப்பட்டு, 1999-ம் ஆண்டில் நிறுவப்பட்ட இவ் அரும்பெரும் காட்சியகம், சுமார் நான்கு ஏக்கர் பரப்பளவில் அமைந்துள்ளது.  

## சிறப்பு
இந்த அருங்காட்சியகத்தை சர்வதேசத் தரத்திற்கு உயர்த்துவதில் இந்திய பஞ்சாப் அரசு பிரதான கவனம் கொண்டுள்ளது. அருங்காட்சியக நுழைவாயிலில், மகாராஜா ரஞ்சித் சிங்கின் கம்பீரமான சிலை ஒன்று அரியாசனத்தின் மீது அமர்ந்து பார்வையாளர்களை வரவேற்பதாக அமைக்கப்பட்டுள்ளது. பல்வேறு போர்களில் பங்குபெற்று உயிர்த்தியாகம் செய்தோர், தைரியமான வீரர்கள், வீரதீர செயல்புரிந்தோர்கள் போன்றோர்க்குச் செலுத்தும் அஞ்சலியின் அடையாளமாக இந்த அருங்காட்சியகத்தை பஞ்சாப் அரசு நிறுவியுள்ளது.  

இவ் அருங்காட்சியகத்தின் பிரதான மண்டபத்தில், பல்வேறு விருதுகளை வென்ற, தலைமை மார்ஷல்கள், ஜெனரல்கள் மற்றும் பஞ்சாப் அட்மிரல்களின் படங்கள் காட்சிப்படுத்தப்பட்டுள்ளது. இந்தியப் போர்களில் பஞ்சாபியர்கள் பங்கு பெற்றதை வெளிப்படுத்தும் வகையில் ஒலி மற்றும் ஒளி மூலம் பரப்புரைகள் அமைக்கப்பட்டள்ளது. இந்த நிகழ்ச்சி, மக்களின் தேசிய உணர்வுக்கு ஊக்கமூட்டுவதாக உள்ளது. இந்திய பஞ்சாப் அரசு, சுதந்திரம் பற்றிய நினைவுகளை என்றும் நிலைத்திருக்க 'மகாராஜா ரஞ்சித் சிங் போர் அருங்காட்சியகத்தை' நல்ல முறையில் செப்பனிட்டு பராமரித்து வருகிறதென்பது குறிப்பிடத்தக்கது.  

## புறக்காட்சிகள்
காட்சியகத்தின் ஒரு வெளிப்புறத்தில், போர் டாங்கிகள், வானூர்தி எதிர்ப்பு துப்பாக்கிகள், ஒரு பழைய சுகோய் ரக சண்டை வானூர்தியும், மற்றும் இந்தியாவில் தயாரிக்கப்பட்ட முதலாவது வானூர்தி தாங்கிக் கப்பலான ஐஎன்எஸ் விக்ராந்த் மாதிரியும் மக்கள் பார்வைக்கு வைக்கப்பட்டுள்ளது.  

## அமைவிடம்
இந்திய பஞ்சாப் மாநிலம் லூதியானா - அமிருதசரசு செல்லும் தேசிய நெடுஞ்சாலையான என்எச் 1-ல், லூதியானா தொடருந்து நிலையத்திலிருந்து 5 கிலோமீட்டர் சென்றால் 4 ஏக்கர் பரபளவில் மகாராஜா ரஞ்சித் சிங் போர் அருங்காட்சியகம் அமைந்துள்ளது.  

- **முகவரி**: மகாராஜா ரஞ்சித் சிங் போர் அருங்காட்சியகம், ஜி.டி சாலை, (என்எச் 1) லூதியானா , பஞ்சாப் மாநிலம், .
- **கட்டணத் தகவல்**: இது பஞ்சாப் அரசின் நிதியில் இயங்கும் அருங்காட்சியகமாகும்.
| பெரியோர்கள் | சிறியோர்கள் | மழலைகள் (5 வயது கீழ்) |  |
| --- | --- | --- | --- |
| 40 | 20 | 00 | } |

- **அனுமதித் தகவல்**: செவ்வாய்க்கிழமை முதல், ஞாயிற்றுக்கிழமை வரை மட்டுமே திங்கட்கிழமை விடுமுறை.
- **கால அட்டவணை**:
| பார்வை நாட்கள் | பார்வைக் காலம் | பார்வைக்கால அளவு |  |
| --- | --- | --- | --- |
| ஞாயிறு | காலை: 09:30-மாலை:05:00 | காலவரையின்றி |  |
| திங்கள் | அனுமதி இல்லை | பராமரிப்புப் பணி |  |
| செவ்வாய் | காலை: 09:30-மாலை:05:00 | காலவரையின்றி |  |
| புதன் | காலை: 09:30-மாலை:05:00 | காலவரையின்றி |  |
| வியாழன் | காலை: 09:30-மாலை:05:00 | காலவரையின்றி |  |
| வெள்ளி | காலை: 09:30-மாலை:05:00 | காலவரையின்றி |  |
| சனி | காலை: 09:30-மாலை:05:00 | காலவரையின்றி | } |

## இவற்றையும் காண்க
- ரஞ்சித் சிங் அருங்காட்சியகம்
- ரஞ்சித் சிங்
# பகல் நிலவு (தொலைக்காட்சி நாடகத் தொடர்)



**பகல் நிலவு** என்பது விஜய் தொலைக்காட்சியில் மே 9ஆம் திகதி 2016ஆம் ஆண்டு முதல் திங்கள் முதல் வெள்ளி வரை மாலை 6 மணிக்கு ஒளிபரப்பாகி, சனவரி 21, 2019 முதல் திங்கள் முதல் சனிக்கிழமை வரை மாலை 5:30 மணிக்கு ஒளிபரப்பான தொலைக்காட்சி தொடர் ஆகும்.  

இந்த தொடர் ஆண்டாள் அழகர் என்ற தொடரின் 2ஆம் பாகம் ஆகும். இந்த தொடரை ரவி பிரியன் என்பவர் இயக்க முஹம்மட் அஸீம் மற்றும் ஷிவானி முன்னணி கதாபாத்திரத்தில் நடிக்கின்றார்கள், இவர்களுடன் சேர்ந்து சிந்து ஷியாம், உதய் மகேஷ், ஷர்மிளா போன்ற பலர் நடித்துள்ளார்கள். ஜூலை 18ஆம் திகதி முதல் இந்த தொடர் திங்கள் முதல் சனி வரை ஒளிபரப்பாகி 9 மார்ச்சு 2019 அன்று 762 அத்தியாயங்களுடன் நிறைவு பெற்றது.  

## நடிகர்கள்
- முஹம்மட் அஸீம்- அர்ஜுன் (2017)
- ஷிவானி - சினேகா (2017)
- சையத் அன்வர் அகமது
- சமீரா
- சுசானே ஜார்ஜ் - மலர்விழி
- பவித்ரா -

## விருதுகள்
இந்த தொடர் 3வது மற்றும் 4வது விஜய் தொலைக்காட்சி விருதுகளில் சிறந்த அப்பா, சிறந்த குடுமபம், சிறந்த தொடர், சிறந்த நாயகன் மற்றும் நாயகி, சிறந்த வில்லி, சிறந்த தாய், சிறந்த ஜோடி போன்ற 21க்கும் மேலுள்ள பிரிவுகளின் கீழ் பரிந்துரைக்கப்பட்டு 5 விருதுகளை வென்றுள்ளது என்பது குறிப்பிடத்தக்கது.  

## இவற்றை பார்க்க
- விஜய் தொலைக்காட்சி நிகழ்ச்சிகளின் பட்டியல்
# தலையணைப் பூக்கள்



**தலையணைப் பூக்கள்** என்பது ஜீ தமிழ் தொலைக்காட்சியில் 23 மே 2016 ஆம் ஆண்டு முதல் திங்கள் முதல் வெள்ளி வரை ஒளிபரப்பான குடும்ப கதைக்களத்தை கொண்ட தொலைக்காட்சி நாடகத் தொடர் ஆகும். இது புதின எழுத்தாளர் பாலகுமாரன் இதே பெயரில் எழுதிய புதினத்தை தழுவி எடுக்கப்பட்ட தொடர் ஆகும்.  

இந்த தொடர் 'ஹன்சா விஷன்' என்ற நிறுவனம் சார்பில் விமலா ரமணன் என்பவர் தயாரிக்க, நிஷா கிருஷ்ணன், ஸ்ரீ குமார் , அஞ்சலி ராவ், சாண்ட்ரா ஆமி, நீலிமா ராணி, டெல்லி குமார், நவின் குமார் போன்ற பலர் நடித்துள்ளார்கள். இந்த தொடர் 29 சூன் 2018 ஆம் ஆண்டு அன்று 549 அத்தியாயங்களுடன் நிறைவு பெற்றது.  

## நடிகர்கள்
### முதன்மை கதாபாத்திரம்
- நிஷா கிருஷ்ணன் (1-340) → அஞ்சலி ராவ் (341-549) - வேதவல்லி நாகராஜன்
- ஸ்ரீ குமார் (1-508) → நவின் குமார் (509-549) - நாகராஜன்
- நீலிமா ராணி - மல்லிகா
- சாண்ட்ரா ஆமி - கல்பனா சுந்தரராஜன்
- ஸ்ரீகர் - சுந்தரராஜன்

### துணைக் கதாபாத்திரம்
- டெல்லி குமார் - ராமநாதன்
- வனிதா ஹரிஹரன் - மஞ்சு
- ஆனந்தி - நிஷா & அனிதா
- ஸ்ரீதர் - நட்ராஜன் ராமநாதன்
- அழகப்பன் - பஞ்சாயத்து
- சாய்ராம்
- விழுதுகள் சந்தானம்
- பபிதா
- சுதா

## ஒளிபரப்பு நேரம் மாற்றம்
இந்த தொடர் ஆரம்பத்தில் 23 மே 2016 முதல் 13 அக்டோபர் 2017 ஆம் ஆண்டு வரை திங்கள் முதல் வெள்ளி வரை இரவு 9 மணிக்கு ஒளிபரபபாகி, 16 அக்டோபர் 2017 முதல் இரவு 10 மணிக்கு ஒளிபரப்பானது. பின்னர் 23 ஏப்ரல் 2018 முதல் இரவு 10:30 மணிக்கு ஒளிபரப்பாகி நிறைவு பெற்றது.  
| 23 மே 2016 - 13 அக்டோபர் 2017 | <> திங்கள்-வெள்ளி <> | 21:00 | 1-365 |
| --- | --- | --- | --- |
| 16 அக்டோபர் 2017 - 20 ஏப்ரல் 2018 | 22:00 | 366-499 |  |
| 23 ஏப்ரல் 2018 - 29 ஜூன் 2018 | 22:30 | 500-549 | } |

## சர்வதேச ஒளிபரப்பு
- இந்த தொடர் ஜீ தமிழ் தொலைக்காட்சி மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.
# இந்தியப் பஞ்சாபில் கொண்டாடப்படும் திருவிழாக்களும் சந்தைவிழாக்களும்


குகள்]]  
பஞ்சாபில் ஆண்டு முழுமைக்கும் பல சந்தை விழாக்களும் திருவிழாக்களும் கொண்டாடப்படுகின்றன. இவற்றில் சில இங்கு குறிப்பிடப்பட்டுள்ளன:  
## சந்தைவிழாக்கள்
### ரவுசா சரீஃப் உர்சு
ரவுசா சரீஃப் உர்சு  

### ஜோர் மேளா

ஒவ்வொரு ஆண்டும் மூன்று நாள் சகீதி ஜோர் மேளா பதேகர் சாகிபு குருத்துவாராவில் நடைபெறுகின்றது. இது பதேசிங் மற்றும் சாகிப்சாதா சோர்வார் சிங் நினைவாகக் கொண்டாடப்படுகின்றது. பேரணிகள் நடத்தப்பட்டும் சீக்கிய விளையாட்டுப் போட்டிகள் நடத்தப்பட்டும் கொண்டாடப்படுகின்றது.  

### பட்டிண்டா விரசத் மேளா
பட்டிண்டா விளையாட்டரங்கில் அமைக்கப்படும் செயப்பால் கருவுரு சிற்றூரில் மரபார்ந்த பஞ்சாபி பண்பாடு காட்சிப்படுத்தப்படுகின்றது.  

### வைசாக்கி
வைசாக்கியின்போது பஞ்சாபின் பல்வேறு பகுதிகளிலும் உள்ளூர் சந்தைகள் ஒருங்கிணைக்கப்படுகின்றன.  

### இளவேனில் பட்டவிழா

வசந்தத்தின்போது பல இடங்களில் உள்ளூர் சந்தைகள் நடத்தப்படுகின்றன. கபுர்த்தலா முன்னாள் இராச்சியத்தின் அரசர், மகாராசா சகசீத் சிங், வசந்த பஞ்சமி சந்தையைத் துவக்கினார். 1917இல் துவங்கிய இதன் 90ஆவது ஆண்டுவிழா இந்த ஆண்டு கொண்டாடப்படுகின்றது. சாலாமார் பாக்கில் நடக்கும் இந்த சந்தைக்கு மக்கள் மஞ்சள் ஆடைகளையும் தலைப்பாகைகளையும் அணிந்து வருகின்றனர்.  
ஓசியார்பூரில், பாபா பண்டாரியின் போலியில் நடக்கின்றது. ஆயிரக்கணக்கான ஆடவரும் பெண்டிரும் சிறுவரும் கலந்து கொள்கின்றனர்; ஈகையாளர் தரம்வீர் அக்கிகத் ராய் சமாதியில் வழிபடுகின்றனர்.  

### பாட்டியாலா பாரம்பரிய விழா
2003ஆம் ஆண்டிலிருந்து பட்டியாலாவின் கிலா முபாரக் வளாகத்தில் பத்து நாட்களுக்கு இந்த விழா நடைபெறுகின்றது. கைவினைப் பொருட்களின் கண்காட்சி, இந்திய செவ்வியல் இசைக் கச்சேரிகள் ( வாய்ப்பாட்டும் இசைக்கருவிகளும்), நடன நிகழ்ச்சிகள் நடக்கின்றன.  

சீஷ் மகால் கலை அருங்காட்சியகத்தில் பட்டியாலா, கபூர்தலா, காங்க்ரா, இராசத்தானின் பல அரிதான சிற்றுரு ஓவியங்களின் தொகுப்பு சேகரிக்கப்பட்டுள்ளன. தவிரவும் பஞ்சாபி நாட்டார் கலை, திபெத்திய பொருட்கள், நுண்ணிய தந்த, பச்சைக்கல் கலைப்பொருட்கள், மிக அழகான சர விளக்குகள், கண்ணாடி அறைகலன்கள், பட்டியாலா அரியணை, பொகீமியன் கண்ணாடியில் செய்த சோபாக்கள் காட்சிக்கு வைக்கப்பட்டுள்ளன. அனைத்துக்கும் சிகரமாக மிகப்பெரிய பளிங்கிலான இரண்டடுக்கு நீரூற்று உள்ளது.  

### கபூர்தலா பாரம்பரிய விழா
கபுர்த்தலா பாரம்பரிய அறக்கட்டளையும் கலை, பண்பாட்டு பாரம்பரியதிற்கான இந்திய தேசிய அறக்கட்டளையும் இணைந்து பஞ்சாபு மாநில அரசின் ஆதரவோடு பாபா ஜஸ்ஸா சிங் அலுவாலியா பாரம்பரிய விழாவை நடத்துகின்றது. இந்த விழா ஜகசித் அரண்மனையில் நடைபெறுகின்றது.  

### அமிர்தசரசு பாரம்பரிய விழா
இந்த விழாவில் பாங்கரா, கித்தா, கட்கா நடனங்களும் குதிரை, ஆனைகளும் காட்சிப்படுத்தப்படுகின்றன. பண்பாட்டு நிகழ்ச்சிகளில் சபாத் கீர்த்தன்கள், நாடகங்கள், இசை மற்றும் நடனங்கள் நிகழ்த்தப்பெறுகின்றன.  
### அரிவல்லப் சங்கீத விழா
ஒவ்வொரு ஆண்டும் திசம்பர் 27க்கும் 30க்கும் இடையில் ஏற்பாடு செய்யப்படும் இந்த இசை விழா சுவாமி அரிவல்லப்பின் நினைவாக நடத்தப்படுகின்றது. திசம்பர் 28, 2014இல் அரி வல்லபிற்கு 139 ண்டுகள் நிறைவு பெறுகின்றது. இந்த விழா ஜலந்தர் நகரத்தில் தேவி தலாப் மந்திரில் நடைபெறுகின்றது.  

## மேற்சான்றுகள்
# மின்னும் உலோகம்

**மின்னும் உலோகம்** *(Gilding metal)* என்பது தாமிரத்தின் ஒரு உலோகக் கலவையாகும். 95% தாமிரமும் 5% துத்தநாகமும் சேர்ந்து இக்கலப்புலோகம் உருவாகிறது. 8 பகுதிகள் தாமிரமும் 1 பகுதி துத்தநாகமும் சேர்ந்து உருவாகும் கலப்புலோகமே மின்னும் உலோகம் என்று பிரித்தானிய இராணுவ சீருடை ஒழுங்குமுறை விதிகள் வரையறை செய்கிறது.  

தோட்டா, ஓட்டுநர் பட்டைகள், பீரங்கி குண்டு , பதக்கங்கள் மற்றும் அணிகலன்கள் முதலானவற்றில் மேற்பூச்சாக மின்னும் உலோகம் பயன்படுகிறது. சுத்தியலால் மெல்லிய தகடுகளாக மாற்றி உலோகக் கைவினைப் பொருட்கள் செய்வதில் பரவலாக மின்னும் உலோகம் பயன்படுத்தப்படுகிறது. குறிப்பாக வெள்ளிக் கொல்லர்களுக்கு குறைந்த விலையிலான பயிற்சிப் பொருளாக இக்கலப்புலோகம் பயனாகிறது.  

427 முதல் 788 பாகை செல்சியசு வெப்பநிலைக்கு சூடுபடுத்துவதால் மின்னும் உலோகத்தைப் பதப்படுத்த முடியும். பின்னர் மெல்ல குளிர்வித்து விரிசலடைவதை தவிர்க்கலாம்.
# அனூப்பூர் அனல் மின் திட்டம்


**அனூப்பூர் அனல் மின் திட்டம்** *(Anuppur Thermal Power Project)* இந்தியாவில் உள்ள மத்தியப் பிரதேச மாநிலம், அனூப்பூர் மாவட்டத்தில் நிறுவப்பட்டுள்ள 2520 மெகாவாட் மின்னுற்பத்தித் திட்டமாகும். முன்னதாக மோசர் பேயர் என்றழைக்கப்பட்ட இந்துசுதான் மின் திட்டங்கள் நிறுவனம் அனூப்பூர் அனல் மின் திட்டத்தை நிர்வகிக்கிறது. நிலக்கரியை அடிப்படை எரிபொருளாகப் பயன்படுத்தும் அனல் மின் நிலையமாக அனூப்பூர் அனல் மின் திட்டம் செயற்படுகிறது.  

## முக்கிய நபர்கள்

இராதுல் பூரி – நிறுவனத் தலைவர்</br>  
இராகவ் திரிவேதி – தலைவர், அனல்மின்சாரம்.</br>  
யோகேசு மகாட்டோ – திட்டத் தலைவர்</br>  

## அலுவலகங்கள்

இந்நிறுவனத்தின் அலுவலகங்கள் பின்வரும் இடங்களில் காணப்படுகின்றன.  

- தில்லி – ஆக்லா, மூன்றாம் நிலை</br>
- போபால் – இரிவேரா நகரம் </br>
- அனூப்பூர் – கோட்மா சாலை </br>

## நிலை 1

சூன் 2015 இன்படி 1200 மெகாவாட் கொள்திறன் (2X600 மெகாவாட்) அளவுள்ள மின்னுற்பத்தி நிலையங்கள் துணைத் திட்டமாக இங்கு நிறுவப்பட்டு வருகின்றன. லாங்கோ நிறுவனம் இம்மின்னுற்பத்தி திட்டத்திற்குத் தேவையான பொறியியல், கொள்முதல் மற்றும் கட்டுமான ஒப்பந்ததாரராகச் செயல்பட்டு வருகிறது.  

அனூப்பூர் அனல் மின் திட்டத்திற்குத் தேவையான தண்ணிரை சோன் ஆறு வழங்குகிறது. இந்திய நிலக்கரி நிறுவனம், மத்தியப் பிரதேசம் மற்றும் சத்தீசுகர் மாநிலங்களிலுள்ள தென்கிழக்கு நிலக்கரிப்புல சுரங்கங்களில் கிடைக்கும் நிலக்கரியை இம்மின் திட்டத்திற்காக வழங்குகிறது.  

அனூப்பூர் அனல் மின் திட்டத்தின் முழுப்பணிகள், இலகர்பூர், முர்ரா, குவாரி, பெலியா மற்றும் யைதாரி முதலான கிராமங்கள் வரைக்கும் பரவியுள்ளது. முதல்நிலைத் திட்டத்திற்கான சுற்றுச்சூழல் தடைநீக்கச் சான்றிதழை தில்லியிலுள்ள சுற்றுச்சூழல் மற்றும் வனத்துறை அமைச்சகம், 2010 ஆம் ஆண்டு மே மாதம் வழங்கியுள்ளது. மத்தியப் பிரதேச மாசு கட்டுப்பாட்டு நிறுவனமும் இத்திட்டத்திற்கான அங்கீகாரத்தை அளித்துள்ளது.  

இந்நிறுவனம் உற்பத்தி செய்யும் மின்சாரத்தில் 70% மத்தியப் பிரதேசம் மற்றும் உத்தரப் பிரதேசம் மாநிலங்களுக்கு சலுகை விலையில் வழங்கப்படும் என தெரிவிக்கப்பட்டுள்ளது.  

## நிலை II

1320 மெகாவாட் கொள்திறன் (2X660 மெகாவாட்) அளவுள்ள மின்னுற்பத்தியை எதிர்நோக்கிய துணைத் திட்டமாக நிலை II திட்டம் இங்கு நிறுவப்பட்டு வருகிறது. ஏப்ரல் 2014 இல் சுற்றுச்சூழல் தடையின்மை சான்றிதழ் கோரி நிறுவனம் விண்ணப்பித்துள்ளது.
# சபாஷ் நாயுடு



**சபாஷ் நாயுடு** 2017 ஆவது ஆண்டில் வெளியாகவுள்ள ஒரு இந்திய நகைச்சுவைத் திரைப்படமாகும். தமிழ் மற்றும் தெலுங்கில் சபாஷ் நாயுடு என்ற பெயரிலும், இந்தியில் **சபாஷ் குண்டு** என்ற பெயரிலும் வெளியாகவுள்ளது. கமல்ஹாசன் நடிக்கும் இப்படத்தை அவரே எழுதி இயக்குகிறார். இத்திரைப்படம் கமல்ஹாசன் ஏற்கனவே தசாவதாரம் திரைப்படத்தில் நடித்த வேடங்களில் ஒன்றான *பல்ராம் நாயுடு* என்ற கதாபாத்திரத்தினை மையமாகக் கொண்டு இப்படம் உருவாக்கப்பட்டுள்ளது. இப்படத்தில் சுருதி ஹாசன், ரம்யா கிருஷ்ணன் ஆகியோர் இதர முக்கிய வேடங்களில் நடித்துள்ளனர்.  

தமிழ், தெலுங்கு, இந்தி ஆகிய மொழிகளில் ஒரே நேரத்தில் தயாராகும் இந்தப் படத்தின் முதற்கட்டப் படப்பிடிப்பு 2016 சூன் மாதத்தில் லாஸ் ஏஞ்சல்சில் தொடங்கியது. இளையராஜா இசையமைப்பில், ஜெய கிருஷ்ணா கம்மாடி ஒளிப்பதிவில் உருவாகும் இத்திரைப்படம் 2017 ஆவது ஆண்டில் வெளியாகுமென எதிர்பார்க்கப்படுகிறது.  

## நடிகர்கள்
- கமல்ஹாசன் - பல்ராம் நாயுடு (தெலுங்கு/ தமிழ் பதிப்பில்) / பிரணாப் குண்டு (இந்தி பதிப்பில்)
- சுருதி ஹாசன்
- ரம்யா கிருஷ்ணன்
- மனு நாராயண்
- பிரம்மானந்தம் - அப்பாராவ் (தெலுங்கு/ தமிழ்) / *சௌரப் சுக்லா - ராபின் ராய் (இந்தி பதிப்பில்)
- பர்பாரா கீபன் - சேனல் 8 நிருபர்

## பாடல்கள்
இத்திரைப்படத்திற்கு இளையராஜா இசையமைத்துள்ளார்.
# பஞ்சாபிய எழுத்தாளர்களின் பட்டியல்

பஞ்சாபில் பிறந்த அல்லது பஞ்சாபி மொழியில் எழுதிய குறிப்பிடத்தக்க எழுத்தாளர்களின் பெயர்கள் இக்கட்டுரையில் காலவாரியாக பட்டியலிடப்படுகிறது.  

## 10 ஆம் நூற்றாண்டு
- கோரக் நாத் (10 ஆம் நூற்றாண்டு)

## 12 ஆம் நூற்றாண்டு
- பரித்துதின் கஞ்ச்சகர் (1173–1266)

## 15 - 16 ஆம் நூற்றாண்டு
- குரு நானக் (ஏப்ரல் 15, 1469 - செப்டம்பர் 22, 1539)

## 16 ஆம் நூற்றாண்டு
- பாய் குருதாஸ் (1551–1636)
- தாமோதர் தாஸ் அரோரா

## 17 ஆம் நூற்றாண்டு
- சுல்தான் பாஹு (1628–1691)
- பாய் நந்த் லால் (1633–1713)
- பாய் மணி சிங் (1666–1737)
- புல்லெ ஷா (1680–1757)

## 18 ஆம் நூற்றாண்டு
- வாரிஸ் ஷா (1722–1798)
- காஷிம் (கவிஞர்) (1735–1843)
- ஷா முகமது (1780–1862)
- ரத்தன் சிங் பாங்கு (இறப்பு 1846)

## 19 ஆம் நூற்றாண்டு
- பண்டிட் தார சிங் (1822–1891)
- ஷார்தா ராம் பில்லௌரி (1837–1881)
- கான் சிங் நாபா (1861–1938)
- அகாலி கவுர் சிங் (1866–1953)
- பாய் வீர் சிங் (1872–1957)
- கிருபா சாகர் (1875–1939)
- தனி ராம் சாத்ருக் (1876–1954)
- பாய் ரந்தீர் சிங் (1878–1961)
- பூராண் சிங் (1881–1931)
- பாய் ஜோத் சிங் (1882–1981)
- சாகிப் சிங் (1892–1977)
- குர்பக்‌ஷ் சிங் பிரீத்லாரி (1895–1977)
- நானக் சிங் (1897–1971)
- ஜஸ்வந்த் சிங் (கோஜி) ( -1999)

## 20 ஆம் நூற்றாண்டு
- பகத் பூரான் சிங் (1904–1992)
- மோகன் சிங் (1905–1978)
- சுஜன் சிங் (1909–1993)
- குர்பச்சன் சிங் தலிப் (1911–1986)
- பல்ராஜ் சாஹனீ (1913–1973)
- ஹர்சரண் சிங் (1914-2006)
- ஷரீஃப் குன்சாகி (1915–2007)
- பல்வந்த் கார்கி (1916–2003)
- கர்த்தார் சிங் துகால் (1917–2012)
- அம்ரிதா பிரீதம் (1919–2005)
- ஜஸ்வந்த் சிங் கன்வல் (1919–)
- ஹர்பஜன் சிங் (1920–2002)
- சண்டோக் சிங் தீர் (1920–2010)
- குல்வந்த் சிங் விரக் (1921–1987)
- அஜித் சைனி (1922–2007)
- சுக்பீர் (1925–2012)
- ஆலம் லோஹர் (1928–1979)
- ஜஸ்வந்த் சிங் ரஹி (1930–1996)
- பூடா சிங் (1934–)
- ஜியானி சந்த் சிங் மஸ்கீன் (1934–2005)
- அன்வர் மசூத் (1935–)
- தலீப் கவுர் திவானா (1935–)
- தல்பீர் சேத்தன் (ஏப்ரல் 5, 1944– ஜனவரி 1, 2005)
- ஷொவ் குமார் பட்டால்வீ (1937–1973)
- பரூக் ஹுமாயூன் (1951- )
- கர்னைல் சிங் சோமல் (1940–)
- நரிந்தர் சிங் கபூர் (1944–)
- சுர்ஜீத் பாதர் (1945–)
- சமன் லால் (Chaman Lal) (1947–)
- ஹரிஜிந்தர் சிங் தில்கீர் (1947–2014)
- பாஷ் (அவதார் சிங் சந்தூ (1950–1988)
- மீர் தன்ஹா யூசஃபி (1955–)
- குருதாசு மாண் (1957–)
- ரூபேந்தர்பால் சிங் தில்லான் (1969-)
- ஷாம்ஷெர் சிங் சந்தூ (3 March 1937-)
# மாமல்லபுரம் கடல் அருங்காட்சியகம்


**மாமல்லபுரம் கடல் அருங்காட்சியகம்** தமிழ்நாட்டின் காஞ்சிபுரம் மாவட்டம் மாமல்லபுரம் கடற்கரையில் 13.07 ஏக்கர் பரப்பளவில் 2013ம் ஆண்டு தமிழக மீன்வளத்துறையால் பொதுத்துறை, தனியார் மற்றும் அரசு பங்களிப்போடு உலகத் தரம் மிக்க கடல் சார் அருங்காட்சியகம் அமைக்கப்படும் என அறிவிக்கப்பட்டது. நிறுவவிருக்கும் இந்த அருங்காட்சியகத்தில் உலகின் பல்வேறு அறிய மீன்வகைகள் மற்றும் கடல் உயிரினங்கள் காட்சிப்படுத்தப்படும். இது தவிர கடலுக்கு அடியில் சுரங்கப்பாதை அமைக்கப்பட்டு கடல் வாழ் உயிரினங்களை அதன் வாழ்க்கைச் சூழலில் கண்டுகளிக்கும் வசதியும் இதில் செய்யப்படும் எனவும். இந்த சுரங்கப் பாதையில் செல்லும் போது, கடலின் மணற்திட்டில் நடக்கும் அனுபவத்தை பெறும் வகையில் வடிவமைக்கப்படும் எனவும் மீன்வளத்துறை தெரிவித்தது. மேலும் ரூ. 257.58 கோடி திட்ட மதிப்பீட்டில் தனியார் பங்களிப்புடன் கூடிய இத்திட்டத்திற்கு, வடிவமைத்தல், முதலீடு, கட்டி முடித்தல், இயக்குதல் மற்றும் பரிமாற்றம் மற்றும் 33 ஆண்டுகள் ஒப்பந்த அடிப்படையில் கோரப்பட்டுள்ளது. ஒப்பந்தப்பணிகள் முடிந்ததும் காட்சியகத்திற்காண செயல் திட்டப் பணிகள் துவங்கி மூன்று ஆண்டுகளுக்குள் முடிக்கப்படும் என்றும் தெரிவிக்கப்பட்டது.  

## காட்சியகங்கள்
சுமார் 13.07 ஏக்கர் பரப்பளவில் நிறுவவிருக்கும் கடல் அருங்காட்சியகத்தில் உலகத்தரம் மிக்க காட்சி அரங்குகளை உருவாக்கத் திட்டமிடப்பட்டுள்ளனர்.  

- கடல் உயிரினங்களை அருகில் காண 100மீ கடலின் அடியே சுரங்கப்பாதை.
- 60 நபர்கள் அமரக்கூடிய கடலடியில் உணவகம்.
- 6 தங்கு அறைகள்.
- 50 பென்குயின் பறவைகள் அடங்கிய பூங்கா
- கடல் உயிரினங்கள் ஆராய்ச்சி மையம்
- 2 பெருவளாகக் கடைகள்
- 6.5 ஏக்கர் பரப்பளவில் ஒலி மற்றும் ஒளி காட்சி கொண்ட அரியவகை மீன் மற்றும் ஆமை பூங்கா
- 300 நபர்கள் அமரக்கூடிய பன்னோக்கு காட்சி அரங்கு (நேஷனல் ஜியாகிரபிக் (இந்தியா) மற்றும் டிஸ்கவரி தொலைக்காட்சி ஆகியவற்றோடு இணைந்து செயலாக்கம்)

இது தவிர ஒளி நீரூற்று, இலவச மகிழுந்து பயணம், கலாச்சார உணவகங்கள், மீன் விளையாட்டுக்கள் போன்றவைகளும் இடம்பெறும் என்றும் தெரிவிக்கப்பட்டது.
# இருமுகன் (திரைப்படம்)


***இருமுகன்*** இயக்குநர் ஆனந்த் சங்கர் எழுதி இயக்கிய ஓர் இந்திய தமிழ்த் திரைப்படமாகும். இத்திரைப்படத்தில் விக்ரம், நயன்தாரா மற்றும் நித்யா மேனன் ஆகியோர் முன்னணி வேடங்களில் நடித்துள்ளனர். 2015ம் ஆண்டு திசம்பர் மாதம் படப்பிடிப்பு துவங்கிய இத்திரைப்படத்தினை சிபு தமீன் தயாரித்துள்ளார். மேலும் படத்தின் இசையமைப்பாளராக ஹாரிஸ் ஜயராஜ் மற்றும் ஒளிப்பதிவாளராக ஆர். டி. ராஜசேகர் ஆகியோரும் பணியாற்றினர்.  
இத்திரைப்படம் தெலுங்கு மொழியில் இன்க்கொக்கடு என்ற தலைப்பில் மொழிமாற்றம் செய்யப்பட்டு 2016ல் கூட்டாக வெளியிடப்பட்டது. பிறகு 2017ம் ஆண்டு இந்தி மொழியில் இன்டர்நேஷனல் ரௌடி என்ற பெயரில் வெளியானது.  

## நடிப்பு
- விக்ரம்
- நயன்தாரா
- நித்யா மேனன்
- நாசர்
- தம்பி ராமையா
- கருணாகரன்
- ‍‍‌‍‌‌‌‌‌ரித்விகா

## பாடல்கள்
| 4:48 |
| --- |
# செந்தலைக்கழுகு



**செந்தலை பிணந்தின்னிக் கழுகு** அல்லது **செந்தலைப் பாறுக் கழுகு** (*Red-headed Vulture*) என்பது இந்தியப்பகுதிகளிலும் தென்கிழக்காசியப் பகுதிகளிலும் ஒன்றிரண்டுமாகக் காணப்படும் ஊன் உண்ணிப் பறவையாகும். இதனைப் *பாண்டிச்சேரி கழுகு* என்றும் அழைக்கிறார்கள்.  

## விளக்கம்
இப்பறவை நடுத்தர வளர்ச்சியுடைய பறவையாகும். இதன் நீளம் சிறகு விரிந்த நிலையில் 76 முதல் 86 செமீ வரை உள்ளது. இதன் எடை 3.5 கிலோ முதல் 6.3 கிலோ வரை உள்ளது. இவ்வகைப் பறவைகளில் வயது முதிர்ந்த கழுகுகளுக்கு முடியே இல்லாமல் வெளியில் தெரியும் சிவந்த தோல் தலையுடன் காணப்படும். இவற்றில் ஆண் பெண் பறவைகளை கண்களில் உள்ள கருவிழிகொண்டே பிரித்துப் பார்க்க முடியும். பெண் பறவையின் கருவிழி பழுப்பு கலந்த இருட்டாகவும், ஆண்களில் கருவிழி மங்கலான வெண்ணிறத்திலும் காணப்படுகிறது.  

## வகைப்பாடு மற்றும் தொகுப்பியல்
இந்தியத் துணைக்கண்டத்தில் காணப்படும் பழைய காலத்தைச் சார்ந்த கழுகு இதுதான். இப்பறவையின் துணையினங்கள் எதுவும் அறியப்படவில்லை.  

## பரவல் மற்றும் உறைவிடம்
செந்தலைக்கழுகுகள் அபரிமிதமாக இந்தியத்துணைக்கண்டப் பகுதிகளில் தென் கிழக்குப்பகுதிகளிலும், தென் மேற்கில் அமைந்துள்ள மலைப்பகுதிகளிலும், சிங்கப்பூர் போன்றவற்றிலும் மட்டுமே காணப்படுகின்றன. தற்போதைய காலங்களில் வட இந்தியப் பகுதிகளிலும் காணப்படுகிறது. இவற்றின் இனப்பெருக்கம் பொதுவாக கைவிடப்பட்ட நிலப்பகுதி, விவசாய நிலப்பகுதி போன்றவற்றிலேயே அமைந்திருக்கிறது. பொதுவாக இப்பறவை கடல் மட்டத்திலிருந்து 300 மீட்டர்கள் உயரம் உள்ள பகுதிகளிலேயே காணப்படுகிறது.  

## பாதுகாப்பு நிலை
இப்பறவை 2004 ஆம் ஆண்டு உலக உயிர்கள் பாதுகாப்புச் சங்கத்தின் கணக்குப்படி அழிவு நிலையிலிருந்து கணக்கெடுத்து பாதுகாக்கும் நிலைக்கு உள்ளதாகத் தெரிவித்துள்ளது.  

சமீபத்திய ஆண்டுகளில் இந்தியா போன்ற நாடுகளில் கால்நடைகளுக்கு கொடுக்கப்படும் மருந்தான டைக்ளோஃபீனாக் என்ற ஒரு மருந்தின் காரணமாக இவைகள் விரைவாக அழிந்து வருகிறது. இவ்வகையான கழுகுகள் 1990 ஆம் ஆண்டுகளுக்கு பிற்பகுதியில் இருபது ஆண்டுகளில் கொஞ்சம் கொஞ்சமாக அழிந்துவிட்ட நிலைக்கு உட்பட்டுவிட்டது. 2007 ஆம் ஆண்டு பன்னாட்டு இயற்கைப் பாதுகாப்புச் சங்கம் வெளியிட்ட பட்டியலில் இப்பறவை அழிந்து விட்டதாக வெளியிட்டது.
# கன்சால் கிராமம்

**கன்சால் கிராமம்** (*Kansal Village*) எனும் இந்த சிறிய கிராமம், இந்திய பஞ்சாப் பிராந்தியத்தின் பஞ்சாப், அரியானா எனும் இரு மாகாண இடை தலைநகர் சண்டிகர் எல்லையில் அமைந்துள்ளது. (அமைவிடம்: 30 ° 45'43 "வ 76 ° 48'55"கி) சண்டிகரின் யூனியன் நிர்வாகம், இந்த பகுதியை பஞ்சாப் மாநிலத்திடமிருந்து குத்தகைக்கு தத்தெடுத்து எடுத்து பராமரித்து வருவதாக அறியப்பட்டது. மேலும் இந்த சிற்றூர் அருகில் கன்சால் வனம் எனும் இயற்கைக்கானகம் அமைந்துள்ளது. இக்கானகத்தில் கழுதைப்புலி, கலைமான், நில்கை மான், நரி மற்றும் முயல் போன்ற விலங்குகள் வசிக்கின்றன.  

கன்சாலில் உள்ள அந்த வனப்பகுதிக்குள் நுழைய அனுமதி இல்லை என்றாலும், அதிக ஆர்வமுள்ள இயற்கை ரசிகர்கள் சண்டிகர் வனப்பாதுகாப்பு அதிகாரியிடன் விசேட அனுமதி பெற்று இக்காட்டில் சுற்றுலா மேற்கொள்கிறார்கள். மேலும் இவ் வனப்பகுதியில் ஒரு விருந்தினர் இல்லமும், இதனைச்சுற்றி ரம்மியமான புல்வெளிகள் மற்றும் பல்வகை மலர்த்தாவரங்கள் போன்றவை காட்சியளிக்கின்றன.  

## சான்றாதாரங்கள்
# குர் மண்டி சிவன் கோயில்



**குர் மண்டி சிவன் கோயில்** (*Gur Mandi Siva Temple*) (ஷிவ் மந்திர்) எனும் இந்த சிவன் கோயில், இந்திய பஞ்சாப் பிராந்தியத்தின் பஞ்சாப் மாகாண ஜலந்தர் மாவட்டத்தில் உள்ள 'குர் மண்டி' என்னும் ஊரின் கிருஷ்ணா நகர் பகுதியில் அமைந்துள்ளது.  

குர் மண்டியின் சுறுசுறுப்பான சந்தைப்பகுதியில் தாபிக்கப்பட்டுள்ள இச்சிவன் கோயில், இப்பகுதியின் மிக தொன்மையான கோயில்களில் ஒன்றாக அறியப்படுகிறது.  

## கோயில் சிறப்பு
சிவபெருமான் மூலவராக வீற்றிருக்கும் இக்கோயிலின் பிரதான வாயில், இசுலாமிய பாரம்பரிய கட்டிடக்கலை பாணியிலும், எஞ்சிய பிறப் பகுதிகள் இந்து சமய மரபு மாற நடையிலும் கட்டப்பட்டள்ளது. லிங்கம் பிரதிட்டை செய்யப்பட்டுள்ள இக்கோயிலின் பகுதியில், துளசி மந்திர், கர்த்தார்பூர் குருத்வாரா மற்றும் தேவி தாலாப் மந்திர் போன்ற பல கோயில்கள் உள்ளன. காலங்காலமாக செவிவழிச் செய்திகளின்படி, இந்த நவாப், திருமணமான ஒரு இந்துப்பெண் மீது இச்சை கொண்டதாகவும் தீவிர சிவபக்தையான அந்த பெண், பாசுகி எனும் தெய்வப்பாம்பால் காப்பாற்றப்பட்டதாகவும் சொல்லப்படுகிறது. பின்னர் மனந்திருந்திய அந்த நவாப் மன்னிப்பு கேட்டுக்கொண்டு அந்த பெண்ணின் கட்டளைப்படி இந்த சிவன் கோயிலை தாபித்ததாகக் கூறப்படுகிறது. மேற்சொன்ன செய்திப்படி, ஒரு இந்துக்கோயிலை பள்ளிவாசல் காத்துநிற்கின்ற தோரணையில் கட்டப்பட்ட இக்கோயில், சமயம், இனப்பாகுபாடற்று விளங்குவது குறிப்பிடத்தக்கது.  

## உபத் தகவல்கள்
- **விசேட நாட்கள்**: ஷிவ் மந்திர் எனும் இச்சிவன் கோயில், ஆண்டு முழுவதும் திறக்கப்படுகிறது. நாள்தோறும் சிவபக்தர்கள் பெருமளவில் வந்தவண்ணம் இருப்பினும், குறிப்பாக சிவராத்திரி மற்றும் மற்ற இந்து சமய விழாக்களின் போது கூடுதலான கூட்டங்கள் குமிழுவதாக அறியப்படுகிறது.

### வருகை தகவல்
- **வான் மார்க்கம்**: பஞ்சாப் ஜலந்தர் மாவட்டத்தில் உள்ள குர் மண்டி சிவன் கோயில் வந்தடைய அமிருதசரசு வானூர்தி தளத்தைப் பயன்படுத்திக்கொள்ளலாம்.
- **இரும்புத்தடம்**: தொடருந்தில் இக்கோயிலை வந்தடைய, ஜலந்தரியிலிருந்து இந்தியாவின் அனைத்துப் பகுதிகளுக்கும் இரும்புப் பாதை நன்கு இணைக்கப்பட்டுள்ளது. இருப்பினும், தில்லி - அமிருதசரசு இடையேயான ஜலந்தர் தொடருந்து மார்க்கம் மிக எளிதானதாகும்.
- **சாலை வழி**: மேற்கூறிய மார்க்கங்களிலும், மற்றும் பேருந்து, சீருந்து பிற சாலை ஊர்ந்துகள் யாவும் சிவன் கோயில் உள்ள, குர் மண்டியிலிருந்து ஜலந்தர்க்கு ஏதுவான சாலைகள் இணைந்துள்ளன.

## சான்றாதாரங்கள்

- குர் மண்டி சிவன் கோயில் முகப்புத் தோற்றம்
# எம். சாரதா மேனன்



**மா. சாரதா மேனன்** (*M. Sarada Menon*, 5 ஏப்ரல் 1923 – 5 திசம்பர் 2021) என்பவர் இந்தியாவின் முதல் பெண் மனநல மருத்துவர் மற்றும் ஸ்கார்ப் என்னும் தொண்டு நிறுவனத்தை தொடங்கிய பெண்மணி ஆவார். இவர் பத்ம பூசண் விருது, அவ்வையார் விருது ஆகியவற்றைப் பெற்றவர்.  

## கல்வி
1923 ஆம் ஆண்டு மங்களூரில் கே, சங்கர மேனன், நாராயணி தம்பதியின் மகளாகப் பிறந்தார் சாரதா. தந்தை நீதிபதி என்பதால் மாறுதல் காரணமாக குடும்பம் இடமாறிக் கொண்டே இருந்தது. படிப்பின் நிமித்தம் சென்னையில் உள்ள பள்ளியில் சாரதாவை சேர்த்துவிட்டார் தந்தை. பெண்கள் கிறிஸ்தவக் கல்லூரியில் அவர் பட்டப்படிப்பை முடித்தார். 1951 ஆம் ஆண்டு மதராஸ் மருத்துவக் கல்லூரியில் மருத்துவப் பட்டம் பெற்றார். மருத்துவப் பட்ட மேல்படிப்பை 1957 ஆம் ஆண்டு தில்லியில் முடித்தார். பெங்களூரில் நிம்ஹன்ஸ் நிறுவனத்தில் ஈராண்டு மனநல சிகிச்சை படிப்பில் டிப்ளோமா முடித்தார்.  

## பணிகள்

1959 ஆம் ஆண்டு கீழ்ப்பாக்கம் அரசு மனநல மருத்துவமனையில் தமிழக அரசு சாதாரவை கண்காணிப்பாளாராக நியமித்தது. அந்தப் பணியில் அமர்ந்த முதல் பெண்ணானார். 1971 ஆம் ஆண்டு ஐ. பி. எஸ் அதிகாரியான ஸ்ரீகுமார மேனனைத் திருமணம் செய்து கொண்டார்  

சென்னையில் உள்ள இந்தியன் வளர்ச்சி அறக்கட்டளையின் சார்பில்  
சாரதா மேனனுக்கு 2016 ஆம் ஆண்டிற்கான **அன்னை தெரசா நினைவு விருது** வழங்கப்பட்டது.  

## இறப்பு
இவர் சென்னையில் 2021, திசம்பர் 5, அன்று தன் 98வது வயதில் இறந்தார்.  

## மேற்கோள்
# பஞ்சாபி பத்தி

**பஞ்சாபி பத்தி** (*bhathi*, என்பது பஞ்சாப் பகுதியில் பயன்படுத்தப்படும் ஒருவகை அடுப்பாகும். இது கல் அடுப்பை (masonry oven) ஒத்தது.  

பத்திகள் அதிகமாக இராஜஸ்தானிலும் பஞ்சாப் பகுதியிலும் பயன்படுத்தப்படுகின்றன. இராஜஸ்தானில் பயன்படுத்தப்படும் பாரம்பரிய பத்திகளின் மேற்புறம் மூடப்பட்டிருக்கும்; சமைக்க வேண்டிய பார்லி போன்ற தானியங்கள் பாத்திரங்களில் அடுப்பின் உட்புற அமைப்பில் வைக்கப்படுகின்றன. திறந்த மேற்புறத்துடனும் பத்திகள் உள்ளன. அதிகளவில் உணவு சமைப்பதற்கு இவ்வகையான பத்திகள் பயன்படுகின்றன. மேற்புறத்தில் வாணலிகள் அல்லது பெரிய பாத்திரங்கள் வைக்கப்பட்டு அவற்றில் உணவு சமைக்கப்படுகிறது  

## வடிவமைப்பு

பஞ்சாப் பகுதியில் பயன்படுத்தப்படும் பாரம்பரியமான பத்திகள் அமைக்கப்படும் விதம்:  

தரையில் ஒரு துளை தோண்டப்பட்டு அத்துளையின் மறுபக்கத்தில் அடுப்பிலிருந்து புகை வெளியேறுவதற்கான உருளை வடிவ திறப்பு அமைக்கப்படுகிறது. துளையின் பக்கங்கள் களிமண்ணால் பூசப்பட்டு, தரைக்கு மேல் வட்டவடிவில் சுவர் அமைக்கப்படுகிறது. பத்தியின் ஒரு பக்கத்தில் விறகு, மூங்கில் இலைகள் அல்லது புற்கள் கொண்டு தீமூட்டுவதற்கான திறப்பு ஏற்படுத்தப்படுகிறது. பத்தியின் மேற்புறம் திறந்திருந்திருக்கும். அவ்வாறு திறந்திருக்கும் பகுதியானது உலோகப் பாத்திரங்களால் மறைக்கப்பட்டு, அதிகளவான வெப்பத்தைப் பெறும் பொருட்டு அந்த உலோகப் பாத்திரங்களில் மணல் நிரப்பப்பட்டிருக்கும். பத்திகளில் வறுக்கப்பட்ட வெல்லம் கலந்த சோளம், கோதுமை தானியங்கள் பஞ்சாப் பகுதியின் பாரம்பரியச் சுவைகொண்ட உணவுப் பொருட்களாகும்.
# ஜலந்தர் சோடல் கோயில்

**சோடல் கோயில்** அல்லது **பாபா சோடல் மந்திர்** (*Sodal temple of Jalandhar*) என்றறியப்படும் இந்தக் கோயில், இந்திய பஞ்சாப் பகுதியில் பஞ்சாப் மாகாணத்தின் ஜலந்தர் நகரில் அமைந்துள்ளது. 'பாபா சோடன்' என்பவருக்காக தாபிக்கப்பட்ட இக்கோயில், பஞ்சாப் ஜலந்தரின் பிரசித்தி பெற்ற புராதனக் கோயில்களில் ஒன்றாக அறியப்படுகிறது.  

## தல வரலாறு
சோடல் பாபாவை பற்றி சொல்லப்படும் ஒரு புராண கதையின்படி, தனது தாயுடன் அருகிலிருந்த ஒரு குளத்திற்கு இந்த பாபா சென்றுள்ளார். அவர், சிறிய மண் உருண்டைகளை தன் தாய் மீது விட்டெறிந்து விளையாடியதாகவும், இதனால் சற்று சினங்கொண்ட அவரது தாய் கோபத்தில் தன்னை மறந்து அவரை சபித்ததாகவும் கூறப்படுகிறது. திரும்பவும் அவரை சபிக்க தூண்டிய பாபா அதன்படியே குளத்தில் விழுந்து பின் திரும்பவேயில்லை என்றும் பின்னர், ஒரு பாம்பு வடிவத்தில் குளத்திலிருந்து வெளிப்பட்ட பாபாஜி பின் இவ்வுலகைவிட்டு மறைந்ததாகவும் நம்பப்படுகிறது.  

## தல விவரம்
இக்கோயிலில், ஒரு சிறிய ஆண் குழந்தை (சோடல்) கடவுளாக வழிபடப்படுகிறது. மேலும், இத்தலத்தின் மூலவராக உள்ள பாபா எனப்படும் சோடல், ஜலந்தர் நகரின் 'கத்ரி' சமுதாயத்தை (*Khatri caste in Jalandhar*) சார்ந்த சத்தா (*Chadha*) இனவழித் குடும்பத்திற்கு சொந்தமானவர் என நம்பப்படுகிறது. இந்த கோயிலில் சோடல் சிலையொன்று பிரதிட்டை செய்யப்பட்டுள்ளது, அச்சிலையை வணங்குவோருக்கு நினைத்தது நிறைவுறும் என்றும், அதிலும் குறிப்பாக குழந்தைகள் வேண்டுதல் விரைவில் நடப்பதாக ஒரு தொன்னம்பிக்கை உள்ளது.  

## சுற்றுலா தகவல்:
பாபா சோடல் கோயிலுக்கு சுற்றுலாப் பயணம் மேற்கொள்ள, அமிருதசரசுவில் உள்ள சுற்றுலா தகவல் மையத்தில் அதற்கான சுற்றுலா தகவல் அலுவலகம் உள்ளது. மேலும் தகவலுக்கு, பின்வரும் முகவரியில் தொடர்பு கொள்ளலாம்.  
- **முகவரி**: சுற்றுலா தகவல் அலுவலகம்
இளைஞர் விடுதி  
அமிருதசரசு, பஞ்சாப்,  
தொலைத்தொடர்பு எண்: 91-183-2231452, 91-183-2231452.  

## சான்றாதாரங்கள்

- ஒரு புனித பாம்பு வடிவில் சோடல் பாபா படிமம்.

## வெளியிணைப்புகள்
- Jai Baba Sodal - Official Web Site Of Baba Sodal Mandir
# ஆர். டி. ராஜசேகர்

**ஆர். டி. ராஜசேகர்** ஒரு இந்தியத் திரைப்பட ஒளிப்பதிவாளராவார். இவர் கௌதம் மேனன், ஏ. ஆர். முருகதாஸ் போன்ற இயக்குநர்களின் திரைப்படத்தில் ஒளிப்பதிவாளராக பணியாற்றியுள்ளார்.  

## பணியாற்றிய திரைப்படங்கள்
| ஆண்டு | படம் | இயக்குநர் | மொழி |  |
| --- | --- | --- | --- | --- |
| 2001 | *மின்னலே* | கௌதம் மேனன் | தமிழ் |  |
| 2002 | *ரெட்* | சிங்கம்புலி | தமிழ் |  |
| 2003 | *காக்க காக்க* | கௌதம் மேனன் | தமிழ் |  |
| 2004 | *கர்சனா* | கௌதம் மேனன் | தெலுங்கு |  |
| 2004 | *மன்மதன்* | ஏ. ஜெ. முருகன் | தமிழ் |  |
| 2004 | *போர்த் பீப்பள்* | ஜெயராஜ் | மலையாளம் |  |
| 2005 | *கஜினி* | ஏ. ஆர். முருகதாஸ் | தமிழ் |  |
| 2005 | *தொட்டி ஜெயா* | துரை | தமிழ் |  |
| 2006 | *ஹேப்பி* | ஏ. கருணாகரன் | தெலுங்கு |  |
| 2006 | *சில்லுனு ஒரு காதல்* | கிருஷ்ணா | தமிழ் |  |
| 2008 | *காளை* | தருண் கோபி | தமிழ் |  |
| 2008 | *பீமா* | லிங்குசாமி | தமிழ் |  |
| 2008 | *சத்யம்* | ஏ. இராஜசேகர் | தமிழ் |  |
| - | 2010 | *ஜக்குபாய்* | கே. எஸ். ரவிக்குமார் | தமிழ் |
| 2010 | *வாருடு* | குணசேகர் | தெலுங்கு |  |
| 2011 | *கர்மயோகி* | வி. கே. பிரகாஷ் | மலையாளம் |  |
| 2011 | *வெடி* | பிரபுதேவா | தமிழ் |  |
| 2012 | *பில்லா 2* | சக்ரி துலேத்தி | தமிழ் |  |
| 2012 | *ரன் பேபி ரன்* | ஜோஷி | மலையாளம் |  |
| 2013 | *பாட்ஷா* | ஸ்ரீனு வைத்லா | தெலுங்கு |  |
| 2014 | *இங்க என்ன சொல்லுது* | வின்சன்ட் செல்வா | தமிழ் |  |
| 2014 | *அரிமா நம்பி* | ஆனந்த் சங்கர் | தமிழ் |  |
| 2014 | *அவதாரம்* | ஜோஷி | மலையாளம் |  |
| 2014 | *உயிரே உயிரே* | ஏ. இராஜசேகர் | தமிழ் |  |
| 2015 | *மாசு என்கிற மாசிலாமணி* | வெங்கட் பிரபு | தமிழ் |  |
| 2016 | *அகிரா* | ஏ. ஆர். முருகதாஸ் | இந்தி |  |
| 2016 | *இருமுகன்* | ஆனந்த் சங்கர் | தமிழ் |  |
| 2016 | நெருப்புடா | பி. அசோக் குமார் | தமிழ் | } |
# ஆரியவர்த்தம்

ஆரியவர்த்தப் பகுதிகள் (வெளிர் மஞ்சள் நிறம்)]]  

**ஆரியவர்த்தம்** (Āryāvarta) என்பது சமஸ்கிருத மொழி இலக்கியங்களின் படி, இந்தியத் துணைக்கண்டத்தில் இந்தோ ஆரிய மக்கள் வாழ்ந்த விந்திய மலைத்தொடரின் வடக்கு பகுதிகளான, பண்டைய காந்தாரம், பாக்லீகம், மத்திர நாடுகளும், தற்கால சிந்து மாகாணம், பஞ்சாப் பகுதிகள், குஜராத், இராஜஸ்தான், உத்தரப் பிரதேசம், உத்தரகாண்ட், பிகார், மேற்கு வங்காளம் வங்காளதேசம் மற்றும் தெற்கு நேபாளம் உள்ளடக்கிய நிலப்பகுதிகளாகும். பரசுராமரால், காசியப்ப முனிவருக்கு பூமியின் நடுப்பகுதி " ஆரியவர்த்தம்" என்ற புண்ணிய பூமியை தானமாக வழங்கப்பட்டது. ஆதாரம் : ஸ்ரீமத்பாகவதம் (9:16:22)  

## இலக்கிய ஆதாரங்கள்
மனுதரும சாத்திரத்தின் படி, வடக்கில் இமயமலை முதல் தெற்கில் விந்திய மலைத்தொடர் வரையிலும்; கிழக்கில் கிழக்கு கடல் (வங்காள விரிகுடா) முதல் மேற்கில் அரபுக் கடல் வரையிலான பகுதிகளை ஆரியவர்த்தம் எனக் குறிப்பிடுகிறது. (2.22) ஸ்ரீமத் பாகவதம் ( 9:16:22)  

ஆரியவர்த்தப் பகுதியை கல்ப வேதாங்க சூத்திரங்களிலும், வசிட்டரின் தர்ம சூத்திரங்களிலும், (Kalpa (Vedanga)#Dharma Sutras|Vasistha Dharma Sutra) (I.8-9 and 12-13) இந்தியத் துணைக் கண்டத்தின் மேற்கில் தார் பாலவனத்தில் மறைந்த சரஸ்வதி ஆறு முதல் வடக்கில் இமயமலை அடிவாரம் வரையிலும்; தெற்கில் விந்திய மலைத் தொடர்கள் வரையிலும் பரவியிருந்த்தாக கூறுகிறது.  

போதயான தர்ம சூத்திரங்களில் ( 1.1.2.10) மேற்கில் தோவாப் முதல் கிழக்கில் ஆதர்சனம் வரையிலும்; வடக்கில் இமயமலையின் தென்பகுதி முதல் தெற்கில் விந்திய மலைத்தொடர் வரையில் ஆரியவர்த்தப் பகுதி பரவியிருந்ததாக கூறுகிறது.  

## இதனையும் காண்க
- பிரம்மவர்த்தம்
- பரத கண்டம்
# கசர்கள்

இதிகாச கால நாடுகள்]]  

**கசர்கள்** (Khasas) மகாபாரதம் கூறும் பண்டைய பரத கண்டத்தின் வடக்கில் உள்ள நேபாளம், காஷ்மீரம், இமாச்சலப் பிரதேசம், உத்தராகண்ட் மற்றும் வடமேற்கு இந்தியா போன்ற இமயமலைப் பகுதிகளில் வாழ்ந்த இந்தோ ஆரிய மக்கள் ஆவார்.  

## மகாபாரதக் குறிப்புகள்
சீனர்கள், பகலவர்கள், யவனர்கள், சகர்கள், சவரர்கள், கிராதர்கள், சிங்களவர்கள் போன்ற மிலேச்சர்களுடன் சேர்த்து கசர்களையும் மகாபாரதம் குறிப்பிடுகிறது.  

### குருச்சேத்திரப் போரில்
குருச்சேத்திரப் போரில் கச நாட்டுப் படைவீரர்கள், காம்போஜர்கள், சகர்கள் போன்ற மிலேச்சர்களுடன் இணைந்து, கௌரவர் அணியில் சேர்ந்து, பாண்டவர்களுக்கு எதிராக நீண்ட வாட்களுடன் போரிட்டனர். (மகாபாரதம், உத்யோக பருவம், 5-161,162)  

## இதனையும் காண்க
- பரத கண்டம்
# கரூசக நாடு

இதிகாச கால நாடுகள்]]  

**கரூசக நாடு** (Karusha Kingdom), மகாபாரத இதிகாசம் குறிப்பிடும் பண்டைய பரத கண்டத்து யாதவர்கள் ஆண்ட நாடுகளில் ஒன்றாகும். கருச நாடு, தற்கால மத்தியப் பிரதேசத்தின் தாதியா மாவட்டம் என அறியப்படுகிறது. கருச நாட்டு மன்னர்களில் புகழ் பெற்றவர் தந்தவக்ரன் ஆவார்.  
சேதி நாட்டிற்கு தெற்கில் அமைந்த கருச நாட்டின் மன்னன் தந்தவக்ரன், சிசுபாலனின் நெருங்கிய கூட்டாளி ஆவார். தந்தவக்ரனும், சிசுபாலனும் கிருஷ்ணாரால் கொல்லப்பட்டனர்.  

## மகாபாரதக் குறிப்புகள்
போஜர்கள், குந்தலர்கள், காசி-கோசலர்கள், குந்திகள், சேதிகளுடன் கருசர்களையும், பண்டைய ஆரியவர்த்த இன மக்களாக மகாபாரதம் குறிப்பிடுகிறது. (மகாபாரதம் துரோண பருவம் 6: 9)  

### கூட்டாளிகள்
- பாஞ்சால நாட்டு இளவரசி திரௌபதியின் சுயம்வரத்தில் புகழ்பெற்ற யாதவர்களான பலராமன் மற்றும் கிருஷ்ணருடன் கருச நாட்டு மன்னர் தந்தவக்ரனும் கலந்து கொண்டார்.

- தருமன் நிறுவிய புதிய இந்திரப்பிரஸ்தம் அரண்மனையைக் காண, கருச நாட்டு மன்னர் தனது நண்பர் சேதி நாட்டு மன்னர் சிசுபாலன் மற்றும் யாதவத் தலைவர்களுடன் வந்திருந்தார். (2: 4)

- கருச நாட்டு மன்னர் தந்தவக்ரன், மற்போரில் சிறந்த மகத நாட்டின் மன்னர் ஜராசந்தனின் சீடர் ஆவார். (2,14)

## குருச்சேத்திரப் போரில்
குருச்சேத்திரப் போரில், சேதி நாட்டு சிசுபாலனின் மகன் திருஷ்டகேது தலைமையிலான படைப்பிரிவில், கருச நாட்டுப் படைகள் மற்றும் காசி நாட்டுப் படைகளும் இணைந்து பாண்டவர் அணியில் சேர்ந்து, கௌரவர்களுக்கு எதிராகப் போரிட்டனர்.  

கருச நாட்டவர்களுடன், மத்சயர்கள், பாஞ்சாலர்கள், சூரசேனிகள், சிருஞ்சயர்கள், சோமகர்கள், சூரர்கள், பிரபாதகரர்கள், கேகயர்கள், பாண்டியர்கள், காஞ்சிகள், மூசிகர்கள், சேரர்கள், சோழர்கள், திராவிடர்கள், ஆந்திரர்கள், கோசலர்கள், மகதர்கள், சாத்தியகி தலைமையிலான யாதவர்கள் பாண்டவர் அணியில் சேர்ந்து குருச்சேத்திரப் போரில் கலந்து கொண்டனர். (6-47,54,98,107) (7-9,11,21,153), (8-12,30,47,49,54,56,73,78  

## இதனையும் காண்க
- பரத கண்டம்
# நேபா நாடு

இதிகாச கால நாடுகள்]]  

**நேபா நாடு** (Nepa Kingdom), மகாபாரத இதிகாசம் கூறும் பண்டைய பரத கண்ட நாடுகளில் ஒன்றாகும். நேபா நாடு, இமயமலை நாடுகளில் ஒன்றான தற்கால நேபாளத்தை குறிக்கிறது.  

## மகாபாரதக் குறிப்புகள்

### தருமனின் இராசசூய வேள்வியில்
தருமன் நடத்திய இராசசூய வேள்வியில், இமயமலை நாடுகளின் மன்னர்களுடன், நேபா நாட்டினரும் கலந்து கொண்டு, தங்கள் நாட்டிலிருந்து கொண்டு வந்த அரிய வகை பொருட்களை தருமருக்கு காணிக்கையாக செலுத்தினர்.  
நேபா இன மக்களுடன் சித்திரகர்கள், குக்குரர்கள், கரஸ்கர்கள், சீனர்கள், யவனர்கள், சகர்கள், ஹர ஹூணர்கள், இமயமலை நாட்டவர்கள், உத்தரர்கள் மற்றும் இமயமலைக் காடுகளில் வாழும் இன மக்கள் தருமருக்கு காணிக்கை செலுத்த அரண்மனை வாயிலில் காத்திருந்தனர் என சபா பருவத்தில் விளக்கப்பட்டுள்ளது.  

### பிற குறிப்புகள்
மகாபாரதம், பர்வம் 13, அத்தியாயம் 34-இல் நேபா நாட்டவர்களை நிப்பர்கள் என்றும் குறிப்பிடுகிறது. நேபா இன மக்களையும், ஹேஹேய நாட்டின் தலஜங்கர்களையும் முனிவர் அங்கிரஸ்சின் மகன் பிருகு வென்றதாகவும், ஐல இன மக்களை பாரத்துவாசர் வென்றதாகவும் குறிப்பிடுகிறது.  

## இதனையும் காண்க
- பரத கண்டம்
# செ. மாதவன்



**செ. மாதவன்** (20 ஆகத்து 1933 - 3 ஏப்ரல் 2018) ஓர் இந்திய அரசியல்வாதியும், தமிழ்நாடு சட்டமன்றத்தின் திருப்பத்தூர் சட்டமன்றத் தொகுதியின் முன்னாள் உறுப்பினரும், தமிழகத்தின் முன்னாள் அமைச்சரும் ஆவார். இவர் 1933 ஆகத்து 20 அன்று செல்லையா பிள்ளை என்பவருக்கு மகனாக சிங்கம்புணரியில் பிறந்தவர்.  

## அரசியல் வாழ்க்கை
1962 ஆம் ஆண்டு நடந்த தமிழ்நாடு சட்டமன்றத் தேர்தலில் திருக்கோஷ்டியூர் தொகுதியில் (தற்போது நீக்கப்பட்ட தொகுதி) திராவிட முன்னேற்றக் கழகம் சார்பாக போட்டியிட்டு வெற்றிபெற்றார். அதன்பின்னர், மாற்றியமைக்கப்பட்ட திருப்பத்தூர் தொகுதியில் 1967, மற்றும் 1971 ஆகிய ஆகிய ஆண்டுகளில் தொடர்ந்து இரண்டு முறை சட்ட மன்ற உறுப்பினராக இருந்தார். இந்த மூன்று முறையும் தி.மு.க. சார்பில் அவர் போட்டியிட்டு வென்றார். அண்ணாதுரை அமைச்சரவையில் சட்ட அமைச்சராகவும், 1967 -1976 ஆண்டுகளில் மு. கருணாநிதி அமைச்சரவைகளில் சட்டம், கூட்டுறவுத் துறை, தொழில் துறை அமைச்சராக மாதவன் பணியாற்றினார்.  

1982 ஆண்டு தி.மு.க.வில் இருந்து விலகி அஇஅதிமுகவில் சேர்ந்தார். அதைத்தொடர்ந்து 1984 தமிழ்நாடு சட்டமன்றத் தேர்தலில் அனைத்திந்திய அண்ணா திராவிட முன்னேற்றக் கழகம் சார்பாக திருப்பத்தூர் தொகுதியில் போட்டியிட்டு வெற்றி பெற்றார். 1990-96ஆம் ஆண்டுகளில் அ.தி.மு.க. சார்பில் மாநிலங்களவை உறுப்பினராக இருந்தார். எம்.ஜி.ஆர். காலத்தில் அஇஅதிமுகவின் பொருளாளராக இருந்தார். எம்.ஜி.ஆர் இறந்தபிறகு இரண்டாக பிளவுபட்ட அ.தி.மு.கவில் சானகி அணியில் இணைந்தார்.  

1996ஆம் ஆண்டு தி.மு.க. தலைவர் கருணாநிதி முன்னிலையில் மீண்டும் தி.மு.க.வில் தன்னை இணைத்துக்கொண்டு. திமுகவில் உயர்நிலை செயல்திட்டக்குழு உறுப்பினராக இருந்தார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1962 | திருகோட்டியூர் | திமுக | 37.95 |  |
| 1967 | திருப்பத்தூர், சிவகங்கை | திமுக | 56.72 |  |
| 1971 | திருப்பத்தூர், சிவகங்கை | திமுக | 68.95 |  |
| 1984 | திருப்பத்தூர், சிவகங்கை | அஇஅதிமுக | 57.10 | } |
# சிசு-சத்துலுச்சு


**சிசு-சத்துலுச்சு இராச்சியங்கள்** (*Cis-Sutlej states*) சத்துலுச்சு ஆற்றிற்கு வடக்கே, இமயமலைக்கு கிழக்கே, யமுனை ஆற்றிற்கும் தில்லி மாவட்டத்திற்கும் தெற்கே,சிர்சா மாவட்டத்திற்கு மேற்கே அமைந்துள்ள பஞ்சாப் பகுதியின் இராச்சியங்களின் குழுவாகும். இந்த இராச்சியங்களை மராத்தியப் பேரரசின் வழித்தோன்றல்களான சிந்தியா வம்சத்தினர் ஆண்டு வந்தனர். சிசு-சத்துலுச்சு பகுதியில் இருந்த பல்வேறு சிறிய பஞ்சாபி இராச்சியங்கள் மராட்டியர்களுக்கு கப்பம் கட்டி வந்தனர். 1803-1805இல் இரண்டாம் ஆங்கிலேய மராத்தியப் போரில் தோல்வியடைந்த மராட்டியர்களிடமிருந்து இப்பகுதி பிரித்தானியர்கள் வசமாயிற்று.  

## மாவட்டங்களும் இராச்சியங்களும்
### தற்போதைய மாவட்டங்களும் கோட்டங்களும்
- சண்டிகர் ஒன்றியப் பகுதி
- பட்டியாலா மாவட்டம்
- சாகிப்ஜாதா அஜித்சிங் நகர் மாவட்டம்
- மான்சா மாவட்டம்
- பர்னாலா மாவட்டம்
- சங்கரூர் மாவட்டம்
- ஜலந்தர் மாவட்டம்
- முக்த்சர் சாகிப் மாவட்டம்
- ஹோசியார்பூர் மாவட்டம்
- பட்டிண்டா மாவட்டம்
- லூதியானா மாவட்டம்
- பெரோஸ்பூர் மாவட்டம்
- பஞ்சகுலா மாவட்டம்
- ஹிசார் மாவட்டம்
- அம்பாலா மாவட்டம்

### மன்னர் அரசு (பிரித்தானிய இந்தியா)
- பட்டியாலா
- ஜிந்த்
- நாபா
- பரீத்கோட்
- மலேர் கோட்லா
- கல்சியா
- கைத்தல்
## மேற்சான்றுகள்